Pean tunnistama, et ta  jättis mulle väga sügava mulje. Ei ole juba mõnda aega kohanud inimest, kes ainuüksi oma olekuga kannaks endas niivõrd palju positivismi ning hoolivust. Teemad, millega ta tegeleb on kõike muud kui rõõmsad. Kogu küüditamise temaatika juures ja nõukogude aja koledustest rääkides, meeldis mulle tema paljudest mõtetest eriti üks arvamus: "Eestlased, lõpetagem üksteise süüdistamine, lõpetagem retoorika, me ise olime süüdi." Nõustun temaga. Meil on võimatu nõuda maailmalt mõistmist ja arusaamist sellest, mida  nõukogude võim meie rahvale tegi, kui me otsime pidevalt nende koleduste süüdlast omade seast.